SUR L'HISTOIRE DU XIIIe SIÈCLE. 79 
vous deffende, qui trop seroit grande à che ke ele vous empechât à faire savoir à nous 
vo volentei sour les choses deseuredittes. Ou nous doutons, se vous aveis à nous envoiiés 
messages, k'il ne soient pris ou mort, ensi comme il est autrefois avenut. Et, sire, nous 
attenderons dusques à Paskes, se vous, sire, ne nous en remandés chi en dedens. Et de che 
et d’autres coses nous avoins envoiés nos lettres à vous et à mon signeur vo fil par Ghiselin 
de Locres et par Marischal, qui se partirent de nous le diemence après le xu° jour dou 
Noël, auquel xu° jour ! messire Mathius de Aighesparte preecha en apiert, devant le pape 
et les cardinaus et devans tous, en l'église Sainet-Jehan de Latran, que li pape tous seus est 
sire souverains temporeus et spirituels deseure tous, quelque il soient, ou liu de Diu, par 
le don ke Dius en fist à saint Pierre, et as apostoles après lui. Et quiconques se voet encontre 
ce deffendre, par exemption ne par cose nulle, quelque il soit ne comme grans, saincte 
Église puet aler encontre lui, si comme encontre mescréant, par l’espée temporel et spiri- 
tuel, del autoritei et dou pooir de Diu. Et ches paroles sont bien pour le premier aiwe de 
vos raisons ki sont données au pape, dont nous vous avons envoiet autrefois les transcris. 
Joesdi ore que passa dairainement , nous parlames au pape, et luy ramenteumes vo be- 
soingne, et li desimes ke vous estiés en wiére ouverte, et par le roy. Li papes respondi kil 
en estoit bien ramenteus, et kil attendoit message prochainement, et ke sour ce il s’avi- 
seroit, et nous responderoit assés tost. Et dist qu'il vooit bien que li rois usoit de mauvais 
conseil, el ce pesoit au pape; aujourdewy, sire, li pape a fait (sire, c’est le samedi après 
le vintisme jour) li pape a fait archevesque de Trièves de frère Thétier?, jadis frère au roy 
Adoulf, ki fu rois d'Allemagne, et dist-on, et nous le tenoins pour certain, ke li acors et 
amistei ki est faite entre les rois d'Allemagne et de Franche lui desplaist, et ke pour mal 
dou roy d'Allemagne il a fait cest archevesque , et ke il li pourcacera empeecement ou 
emcombrier, s'il puet, et que, se aucuns lui fasoit emcombrier, li pape en seroit bien lies 
et li église de Roume, et bien leur sanle ke il et li rois de Franche voellent tout esbranler. 
Chiers sire, souviègne-vous, s’il vous plaist, de vos besoignes par dechà et de nous, et 
Nostre Sires ne vous ouvli, et soit warde de vous et de tous cheaus ki bien vous voelent. 
Sire, nous n’escrivoins à autruy ke à vous. Vous fereis savoir avant vo volontei là où il 
vous plera. Ches lettres furent données à Roume, au Lateran le samedy devantdit. 
Chers sires, autèles lettres vous envoions-nous par monsigneur Willaume de Jullers, 
le prévos de Treit ®, vo neuveu, ki les vous apportera ou envoiera par avanture avant, 
car nous entendons kil doit à Boulogne demorer escoliers. Sire, nous avons entendut, 
el tenons pour véritei, ke li pape a faict réservalion de faire archevesque à Coulogne et 
à Mayence, et ke li liu seront vaghe plutost que on ne quide, et ke li pape i mettera per- 
sonnes dont il se pora aidier contre le roy d'Allemagne; mais il ne treuve mie personnes 
bien appareillié; car il n'y mettera nul del acort le roy d'Allemagne, ne dou roy de France, 
ne d'Engletierre, ne Lombart; anchois vorra querre personnes poissans dou pays, qui 
1 6 janvier 1299 (v. s.). 
? Dither de Nassau, archevèque de Trèves, de 1300 à 1307. 
5 Guillaume de Juliers, prévôt de Maestricht. 
